Борис Младенов-Young
Колата ми свисти и се тресе…

chitanka.info

Колата ми свисти и се тресе

по равната широка магистрала

и с мощността на цял табун коне

се носи като хала побесняла.

Край нас, строени като за парад,

застинали дървета, сякаш стражи,

в луд бяг препускат вихрено назад

и чезнат в мараня като миражи.

Тъй спомените — лоши и добри,

като крайпътни сенки преминават

и в мозъчните гънки и бразди

потъват и безследно избледняват.

И сякаш никога не сме били

и ние, и житейските ни дни.

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.